राष्ट्रीय सेवा संगम में होंगे शामिल, देशभर से जुटेंगे 3000 प्रतिनिधि
Rajasthan RSS Rashtriya Seva Sangam Jaipur - राष्ट्रीय स्वयंसेवक संघ के सक्रिय संगठन राष्ट्रीय सेवा भारती की ओर से 7 से 9 अप्रैल तक जयपुर के केशव विद्यापीठ में राष्ट्रीय सेवा संगम का आयोजन किया जाएगा
राष्ट्रीय स्वयंसेवक संघ के सक्रिय संगठन राष्ट्रीय सेवा भारती की ओर से 7 से 9 अप्रैल तक जयपुर के केशव विद्यापीठ में राष्ट्रीय सेवा संगम का आयोजन किया जाएगा। 3 दिन तक चलने वाले इस आयोजन का उद्घाटन राष्ट्रीय स्वयंसेवक संघ के सर संघचालक मोहन राव भागवत 7 अप्रैल को करेंगे। जिसमें देशभर में सामाजिक क्षेत्र में काम करने वाले 1000 से ज्यादा सेवा संगठन के 4000 से ज्यादा प्रतिनिधि शामिल होंगे।
बता दें कि राष्ट्रीय सेवा संगम में अब तक सिर्फ मोहन भगवत का आने का कार्यकर्म प्रस्तावित था। लेकिन आखरी वक्त में संघ के सरकार्यवाह दत्तात्रेय होसबाले भी जयपुर आ रहे है। ऐसे में चुनावी साल में RSS के बड़े पधाधिकारियों का जयपुर दौरा काफी अहम माना जा रहा है।
राष्ट्रीय स्वयंसेवक संघ के क्षेत्रीय सेवा प्रमुख शिवलहरी ने बताया कि हर पांच साल में राष्ट्रीय सेवा भारती की ओर से रार्ष्टीय सेवा संगम आयोजित किया जा रहा है। पहला सेवा संगम साल 2010 में बंगलूरु में आयोजित किया गया था। इसमें 980 प्रतिनिधियों ने भाग लिया था। साल 2015 में दूसरा सेवा संगम नई दिल्ली में आयोजित हुआ। उसका श्रेय वाक्य समरस भारत, समर्थ भारत रहा। इसमें 3500 प्रतिनिधि ने भाग लिया और अब तीसरा सेवा संगम जयपुर में 7, 8 और 9 अप्रैल को होने जा रहा है।
सेवा संगम से जुड़े कैलाश शर्मा ने बताया कि सेवा भारती ने पिछले साल 25 हजार से अधिक लोगों को रोजगार प्रदान किया है। इसके साथ ही दक्षता, स्वास्थ्य, कौशल विकास और महिला सशक्तीकरण जैसे क्षेत्रों में संगठन ने लगातार काम कर रहा है। सेवा भारती द्वारा वंचित, अभावग्रस्त, उपेक्षित और पीड़ित बंधुओं की सेवा करने वाली स्वयंसेवी संस्थाओं को प्रोत्साहन और सहयोग करने वाली संस्था है। हमारा लक्ष्य हर व्यक्ति तक रोजगार पहुंचकर उसे आत्मनिर्भर बनाना है।
इस दौरान संगम में सरसंघ चालक डॉ मोहन भागवत के साथ ही संघ के सरकार्यवाह दत्तात्रेय होसबाले, जॉर्डन आश्रम के स्वामी महेश्वरानंद महाराज सहित देशभर के कई संत शामिल होंगे। वहीं पिरामल ग्रुप के अजय पीरामल भी संगम में हिस्सा लेंगे। 3 दिन तक चलने वाले सेवा संगम के लिए केशव विद्यापीठ को अलग-अलग नगरों का रूप दिया गया है।